== Sagen mod Torben Oxe ==
[[Høvedsmand]]en på Københavns slot, [[Torben Oxe]], var kendt som en brutal og hensynsløs mand, flere gange anklaget for voldsbrug og [[dokumentfalsk]], men god til at indynde sig hos kongen. Angiveligt var han betaget af Dyveke, og da han en gang var alene med hende, skal han have antastet hende. Hvad det gik ud på - [[voldtægt]] eller kun nærgåenhed - melder historien ikke noget om. I hvert fald sagde Dyveke ikke noget til kongen. Hvis de var alene, og Dyveke intet sagde, er det uforståeligt, hvordan slotsskriveren Hans Faaborg fik nys om sagen. I hvert fald skal han have fortalt kongen hemmeligheden, og da han konfronterede Dyveke, skal hun have benægtet historien for at redde Torben Oxe ud af kniben. I stedet blev Hans Faaborg henrettet i 1516 - men han kendes kun fra [[Skibbykrøniken]],<ref>{{Cite web |url=https://biografiskleksikon.lex.dk/Hans_Faaborg |title=Arkiveret kopi |access-date=18. juni 2020 |archive-date=19. juni 2020 |archive-url=https://web.archive.org/web/20200619093652/https://biografiskleksikon.lex.dk/Hans_Faaborg |url-status=ok }}</ref> og dér skriver [[Poul Helgesen]], at det var for [[tyveri]].<ref>{{Cite web |url=https://books.google.no/books?id=OurkCwAAQBAJ&pg=PT73&lpg=PT73&dq=skibbykr%C3%B8niken+dyveke&source=bl&ots=LBWps3leph&sig=ACfU3U3cqq4Bm_V0qVAlIjIbkTcsMUpNzg&hl=en&sa=X&ved=2ahUKEwj8i4mPyYnqAhWiyqYKHTnUDCAQ6AEwAnoECAoQAQ#v=onepage&q=skibbykr%C3%B8niken%20dyveke&f=false |title=Arkiveret kopi |access-date=18. juni 2020 |archive-date=20. juni 2020 |archive-url=https://web.archive.org/web/20200620041217/https://books.google.no/books?id=OurkCwAAQBAJ&pg=PT73&lpg=PT73&dq=skibbykr%C3%B8niken+dyveke&source=bl&ots=LBWps3leph&sig=ACfU3U3cqq4Bm_V0qVAlIjIbkTcsMUpNzg&hl=en&sa=X&ved=2ahUKEwj8i4mPyYnqAhWiyqYKHTnUDCAQ6AEwAnoECAoQAQ#v=onepage&q=skibbykr%C3%B8niken%20dyveke&f=false |url-status=ok }}</ref> Alligevel skal Dyveke have udbrudt, at hun var skyld i Faaborgs død. Året efter døde hun pludseligt. Det blev senere hævdet, at hun havde fået [[kirsebær]] tilsendt fra Torben Oxe, spiste dem, blev syg og døde - angiveligt fordi bærrene var forgiftet.
Historie